**ZÁPISNICA**

**z Krajskej konferencie VsSTZ zo dňa 28.05.2015**

**Dátum, miesto a čas:** Prešov, 28.05.2015, 14:30

**Prítomní:** podľa prezenčnej listiny

**Program konferencie:**

1. *Otvorenie*
2. *Schválenie programu*
3. *Voľba komisií – mandátna, návrhová, volebná*
4. *Správa mandátnej komisie*
5. *Správa o činnosti VsSTZ*
6. *Správa kontrolnej komisie*
7. *Zmena Stanov*
8. *Diskusia*
9. *Voľby*
10. *Odovzdanie ocenení SSTZ a VsSTZ*
11. *Návrh uznesení*
12. *Záver*
13. Konferenciu otvoril a viedol predseda VsSTZ JUDr. Anton Hajduk. Privítal prítomných delegátov ako aj pozvaných hostí a to jubilantov a ocenených.
14. Predseda predniesol návrh programu tak, ako je uvedený vyššie s tým, že delegáti tento program jednomyseľne schválili.
15. Predseda predniesol návrh na zloženie jednotlivých komisií konferencie. **Mandátová v zložení:** *Gumáň, Galajda, Lipnický,* **volebná** - *Pitoňák, Juroš, Hajduk E*., **návrhová** – *Pištej, Kotulič, Martinko.* Navrhované komisie boli jednomyseľne schválené.
16. Správu mandátovej komisie predniesol jej predseda. Zo 60 pozvaných delegátov je prítomných na konferencii 50 delegátov, t. j. 83,3 %. Konštatoval, že konferencia je uznášaniaschopná.
17. Správu o činnosti VsSTZ predniesol jej predseda JUDr. Anton Hajduk. Zhodnotil obdobie od poslednej mimoriadnej konferencie. Zodpovedal na diskusné príspevky z mimoriadnej konferencie. Vyhodnotil plnenie hlavných úloh a zdôraznil, že VsSTZ zabezpečuje predovšetkým výkonnostný stolný tenis na svojom území a z toho dôvodu sa hlavná činnosť zväzu zamerá na riadenie a kvalitu súťaží. V krátkosti spomenul pripravovaný návrh zákona o športe a navrhovanej zmeny Stanov. Odporučil, aby sa činnosť okresných a oblastných stolnotenisových zväzov zamerala predovšetkým na riadiacu činnosť v súlade s predpismi SSTZ. Vo vzťahu k SSTZ kritizoval prácu s mládežou a reprezentáciou. Odporučil zvoleným delegátom, aby na konferencii SSTZ prezentovali svoje názory hlavne k týmto otázkam.

1. Správu kontrolnej komisie predniesol jej predseda Anton Gurčík. Kritizoval prácu niektorých komisií SSTZ.
2. Úvodné slovo k návrhu zmeny Stanov predniesol predseda. Zdôvodnil potrebu zmeny Stanov. Zameral sa na odôvodnenie predovšetkým ustanovení o členskej základni, delegátoch a úlohách zväzu. K prednesenému návrhu boli pripomienky zo strany pána Kotuliča k sídlu, ktorý potom svoj návrh stiahol. Pán Harabin predniesol návrh na zmenu hlasovania. Tento návrh bol zamietnutý pomerom hlasov 47 proti, 2 sa zdržali a 1 bol za. Návrh pána Harabina neprešiel. Ostatné legislatívne návrhy pán Kotulič, Comisso a Blaha nepredniesli. Návrh zmeny Stanov bol schválený.
3. **Pani Brúderová** – pozdrav predsedu SSTZ delegátom konferencie.

**Pán Sojčák** – k registračným preukazom k V. ligám, k propagácii stolného tenisu v médiách a k jubilantom, na ako základe sa vyberajú.

**Pán Smik** – kritizoval majstrovstvá Vsl. regiónu dorastu, mal pripomienky k hracím miestnostiam, k cenám a ich odovzdávaniu.

**Pán Harabin** – poukázal na neoprávnenosť mimoriadnej konferencie a mal pripomienky k správe o činnosti pána Hajduka.

**Pán Kotulič** – reagoval na diskusný príspevok p. Harabina.

**Pán Hajduk** – odpovedal na diskusné príspevky.

**Pán Pištej** – reagoval na diskusný príspevok p. Smika.

1. Volebná komisia predložila návrh delegátov na konferenciu SSTZ v počte 21 kandidátov. Po sčítaní hlasov zverejnila výsledky, kde jednotliví zvolení delegáti získali hlasy:

A. Hajduk – 48, Pitoňák – 46, Pištej, Dubec – po 45, Gallo – 44, Haky – 43, Brúderová, Reho – po 42, Fink – 40, Gurčík – 39, Gumáň – 38, Pavúk – 36, Novotný – 34, Kurečko, Bodnár – po 31, Duchnický - ?.

1. náhradník: Lipnický – 23, 2. náhradník: Harabin – 13 hlasov.

1. V súvislosti so životnými jubileami boli odovzdané ocenenia tak, ako ich schválil výkonný výbor. Ceny jubilantom odovzdal predseda. Po tomto odovzdaní nasledovalo úvodné slovo pani Brúderovej k 90. výročiu vzniku organizovaného stolného tenisu na Slovensku. Následne z rúk pani Brúderovej, členky výkonného výboru SSTZ boli odovzdané oceneným zlaté a strieborné odznaky SSTZ. Pán Zeitšek odmietol prevziať strieborný odznak.
2. Po prejednaní programu konferencia schválila nasledovné uznesenie:

**I. b e r i e n a  v e d o m i e:**

* správu mandátovej a kontrolnej komisie
* správu o činnosti VsSTZ

**II. s c h v a ľ u j e:**

* zmenu Stanov VsSTZ v počte 47 za, 2 sa zdržali, 1 proti

**III. v o l í:**

* 16 delegátov na konferenciu SSTZ (viď text)

**IV. u k l a d á:**

* zabezpečiť registráciu zmeny Stanov

*Z: predseda T: 30.06.2015*

Tento návrh bol schválený jednomyseľne, nakoľko proti nemu nehlasoval nikto ani nikto sa hlasovania nezdržal.

**JUDr. Anton Hajduk**

***predseda VsSTZ***